En aqueth convòi anauen barrejades totes es misèries coma en un caòs; aquiu se vedie er angle faciau de toti es animaus, des vielhs, des adoescents; cranis cauvets, barbes grises, monstruositats ciniques, resignacions esquiues, arridalhes sauvatges, actituds insensates, vielhs damb casqueta, espècies de caps de joeni damb tirataps enes possi, ròstres de gojates, e per aquerò madeish orribles, prims ròstres d’esqueleta, qu’ada eri non les mancaue qu’era mòrt.